I forbindelse med bokutgivelsen føyde forfatteren den skotske høylandsklanen MacGregors navn til sitt eget. Dette å ville pynte seg med adelstitler var en svakhet MacGregor Mathers delte med Aleister Crowley (som blant annet kalte seg grev Vladimir Svareff og lord Boleskin), og med utgivelsen av sin første bok fant Mathers det opportunt å presentere sin skotske adelsbakgrunn.